**OBRAZLOŽENJE**

Pravilnik o uvjetima koje moraju ispunjavati državni službenici za provođenje upravnog nadzora u zdravstvenoj djelatnosti

Ovim Pravilnikom propisuju se uvjeti koje moraju ispunjavati ovlašteni državni službenici koji provode upravni nadzor nad provedbom zakona i drugih propisa te zakonitošću rada i postupanja komora i drugih pravnih osoba koje imaju javne ovlasti te tijela jedinica lokalne i područne (regionalne) samouprave odnosno Grada Zagreba koji imaju javne ovlasti u zdravstvenoj djelatnosti u povjerenim im poslovima državne uprave, a imenuje ih ministar zdravstva u Povjerenstvo za upravni nadzor.